คกก.นิติศาสตร์สากล จี้รัฐบาลต้องหยุดคุกคามทนายความ 14 นักกิจกรรม-น.ศ.
คณะกรรมการนักนิติศาสตร์สากล (ICJ) ออกแถลงการณ์ชี้รัฐบาลไทยต้องหยุดคุกคามการทำงานของ ศิริกาญจน์ เจริญศิริ ทนายความจากศูนย์ทนายความเพื่อสิทธิมนุษยชนโดยทันที ชี้การกระทำนี้ละเมิดกติการะหว่างประเทศ2 ก.ค. 2558 คณะกรรมการนักนิติศาสตร์สากล (ICJ) ออกแถลงการณ์เรียกร้องให้รัฐบาลทหารไทยหยุดคุกคามและข่มขู่ ศิริกาญจน์ เจริญศิริ ทนายความจากศูนย์ทนายความเพื่อสิทธิมนุษยชนโดยทันทีในแถลงการณ์ระบุว่า ศิริกาญจน์ เจริญศิริ ทนายความจากศูนย์ทนายความเพื่อสิทธิมนุษยชน (TLHR) เป็นทนายความให้กับนักศึกษา 14 คนที่ถูกจับกุมตั้งแต่วันที่ 26 มิถุนายน 2558 ภายหลังจากชุมนุมอย่างสันติเพื่อเรียกร้องประชาธิปไตยและให้หยุดการปกครองโดยทหารแถลงการณ์ระบุต่อไปว่า จากเหตุการณ์ในครั้งนั้น เจ้าหน้าที่ตำรวจได้คุกคาม ศิริกาญน์ เจริญศิริ ด้วยการกระทำทางกฎหมาย โดยประกาศต่อสาธารณะว่าจะพวกเขากำลังพิจารณาตั้งข้อหาศิริกาญน์ด้วยความผิดทางอาญา และยังไปที่บ้านของเธอและตั้งคำถามกับพ่อแม่ของเธอด้วยรัฐบาลต้องหยุดคุกคามและข่มขู่ ศิริกาญน์ เจริญศิริ ทนายความสิทธิมนุษยชน โดยทันที แมท พอลลาด ผู้อำนวยการคณะกรรมการนักนิติศาสตร์สากล (ICJ) กล่าวและว่า กรณีดำเนินคดีต่อลูกความของเธอนั้นชัดเจนว่า เป็นการฝ่าฝืนกฎหมายระหว่างประเทศที่ประเทศไทยมีผลผูกพัน และไม่สามารถหาเหตุเพื่อให้เจ้าหน้าที่ตำรวจกระทำการใดกับเธอเพื่อต่อต้านไม่ให้เธอปกป้องสิทธิของลูกความได้โดยในวันที่ 30 มิถุนายน 2558 ICJ ได้พบกับเจ้าหน้าที่ของผู้ตรวจการพิเศษ สหประชาชาติ ด้านความเป็นอิสระของผู้พิพากษาและทนายความ และด้านสถานการณ์ของผู้ปกป้องสิทธิมนุษยชน ที่กรุงเจนีวา เพื่อให้มีการคำนึงถึงกรณีของ ศิริกาญจน์ เจริญศิริพอลลาด ระบุด้วยว่า ICJ ได้เตือนประเทศไทยอยู่เรื่อยๆ ว่า ควรจะเปิดทางให้เกิดประชาธิปไตยที่เปิดกว้างและหลักนิติธรรม การกระทำของเจ้าหน้าที่ตำรวจ ที่เพ่งเล็งกลุ่มนักศึกษาที่ชุมนุมประท้วงโดยสันติ และดำเนินคดีในศาลทหาร และเพ่งเล็งทนายความของกลุ่มนักศึกษานั้น ตอกย้ำความจำเป็นเร่งด่วนในการเรียกความเคารพในสิทธิมนุษยชนของประเทศไทยกลับคืนมาอนึ่ง ศิริกาญจน์ เจริญศิริ เคยทำงานเป็นที่ปรึกษาทางกฎหมายให้กับ ICJ ด้วยเรียบเรียงจาก
คณะกรรมการนักนิติศาสตร์สากล (ICJ) ออกแถลงการณ์ชี้รัฐบาลไทยต้องหยุดคุกคามการทำงานของ ศิริกาญจน์ เจริญศิริ ทนายความจากศูนย์ทนายความเพื่อสิทธิมนุษยชนโดยทันที ชี้การกระทำนี้ละเมิดกติการะหว่างประเทศ 2 ก.ค.
กระบวนการยุติธรรม,ขบวนการประชาธิปไตยใหม่,คณะกรรมการนักนิติศาสตร์สากล,ทนายความ,ศิริกาญจน์ เจริญศิริ